Trebokstavsforkortelse

Trebokstavsforkortelser (TBF) eller trebokstavs akronym er forkortelser eller akronymer på tre bokstaver (Three-Letter Acronym, TLA). Disse er ofte bestående av den første bokstaven i hvert ord av navn eller beskrivelser og skrives med stor bokstaver.

Bruken av trebokstavsforkortelser kan være svært nyttig, men kan også brukes til å få ting til å framstå mer nytt, spennende og effektivt enn hva det egentlig er, for eksempel innen ledelse. Enkelte statlige, kommunale og private institusjoner bruker så mange trebokstavsforkortelser at folk som ikke tilhører institusjonen eller dens nærmeste krets ikke forstår hva de snakker om. 

Alle norske jernbanestasjoner har en TBF som brukes internt i jernbanesektoren, eksempelvis DRM: Drammen; HMR: Hamar og TRD: Trondheim. Luftfartssektoren verden rundt bruker TBF-er, som OSL: Oslo Lufthavn Gardermoen; LHR: Heathrow og LAX: Los Angeles internasjonale lufthavn. Valutaer forkortes gjerne med TBF-er, som NOK, SEK, DKR, USD, EUR og GBP. Forsvaret er en etat som har utstrakt bruk av både TBF-er og andre forkortelser som oftest i form av akronymer.

Det finnes ingen overordnet institusjon som tildeler eller regulerer bruken av TBF-er, det er opp til den enkelte sektor, institusjon, firma eller privatperson å kreere sine egne. Dette gjør at samme TBF kan ha flere forskjellige betydninger, noe som kan lede til misforståelser på tvers av sektorer.

Luftfartstilsynet deler ut TBF-er som del av identifikasjonsbokstaver på luftfartøy. Bokstavene LN opplyser at luftfartøyet er norskregistrert, deretter følger en bindestrek og en TBF.

 Eksempler 
Denne listen er ikke uttømmende, og er heller ikke ment å være det eller å inkludere alle TBF-er på Wikipedia. Den viser noen eksempler.

 ABS – Blokkeringsfrie bremser (tysk: Anti Blockier System)
 AFP – Avtalefestet pensjon
 AKP – Arbeidernes Kommunistparti
 BNP – Bruttonasjonalprodukt
 CPU – Central Processing Unit
 DLF – Det Liberale Folkepartiet 
 DNA – Arbeiderpartiet (inntil 2011 Det norske Arbeiderparti)
 DNA – bestanddel i arvemateriale 
 DNB – DNB Bank (tidligere Den norske Bank)
 DNT – Den Norske Turistforening 
 DVD – Digital Versatile Disc
 EDB – Elektronisk databehandling
 EØS – Det europeiske økonomiske samarbeidsområde
 FHI – Folkehelseinstituttet
 GVB – Gamle Vossebanen 
 GPU – Graphics Processing Unit
 HDD – Hard Disk Drive
 HMS – Helse, miljø og sikkerhet
 ISO – Den internasjonale standardiseringsorganisasjonen
 JBV – Jernbaneverket 
 KID – Kundeidentifikasjon
 KKK – Ku Klux Klan
 KNA – Kongelig norsk automobilklub
 KNS – Kongelig Norsk Seilforening 
 MVA – Merverdiavgift
 NAV – Arbeids- og velferdsetaten
 NFF – Norges Fotballforbund
 NHO – Næringslivets Hovedorganisasjon
 NIF – Norges idrettsforbund
 NRK – Norsk rikskringkasting
 NSB – Norges Statsbaner
 NTB – Norsk Telegrambyrå
 NVE – Norges vassdrags- og energidirektorat
 PIN – Personlig identitetsnummer (Personal Identity Number)
 RAM – Random Access Memory
 RGX – Reisegodsekspedisjon (brukt på jernbanen tidligere)
 SDI – Sammedagsinnleggelse (brukes på Drammen sykehus)
 SSB – Statistisk sentralbyrå
 SSD – Solid State Drive
 TBF – Trebokstavsforkortelser
 TXP – Togekspeditør (brukes på jernbanen)
 UDI – Utlendingsdirektoratet
 UHB – Urskog–Hølandsbanen
 USB – Universell seriebuss
 VVS – Varme, ventilasjon, sanitær

 Se også 
 Forkortelser
 Wikipedia:Liste over trebokstavsord
 :Kategori:Trebokstavsord

 Fotnoter 

 Referanser 

Kategori:Akronymer
Kategori:Ord og uttrykk
Kategori:Lingvistikk